《徐州送江少卿》
宋代·苏辙

夜雨泗河深，晓日轻舟发。
帆开送客远，城转高台没。
居人永瞻送，归意何仓卒。
公来初无事，丰岁多牟麦。
铃阁渡清风，芳樽对佳客。
登临未云厌，谈笑方自适。
朝廷念黧老，府寺虚清剧。
何以寄风流，江山绕官宅。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。